
»Početkom mjeseca svibnja slavi Ženska uči- 
teljska škola ss. milosrdnica 75, obljetnicu svoga 
opstanka i rada... Dođite, vi nekadanje učenice 
te škole, da se dogovorimo o proslavil« Tako su 
nas sestre pozvale u novinama, : 

I došle smo i mnogo, mnogo nas je bilo, Od 
najstarijih, pa do najmlađih. Sve, koje smo mogle 
— došle smo i sve smo bile nasmijane, vedre i ve- 
sele, baš kao onda, kad su se naš smijeh i naša 
pjesma razlijegali samostanskim hodnicima, vrtom 
i razredima; kad nam je kosa bila tamna i bujna, 
bez srebrenih niti; kad se u nama smijala i kad je 
pjevala mladost, lijepa, draga, nezaboravna mla- 
dost naša... 

Mnoge od nas nijesu se do onoga dana ni vi- 
djele, ni poznavale, a možda se iza te proslave 
nigda više vidjeti ne će... Pa ipak — sve smo si 
bile u onim časovima obnavljanja uspomena blize, 
znane, sve smo bile jedno. Stotine pak naših dru- 
žica, do kojih je dopro novinski poziv, a žive rasi- 
jane diljem lijepe naše domovine, bile su duhom 
toga dana i sata zajedno s nama i možda isto tako 
vedre i nasmijane kao mi, listale su knjigu uspo- 
mena i u djetinjoj obijesti letile po uskim hodni- 
cima i šmuenule sestri Valeriji iza ugla dolje u vrt, 
pa se na drugu stranu vraćale s najnedužnijim li- 
cem na svijetu... 

»Grda djevojka« bio je pozdrav sestre Vale- 
rije gore na kraju stepenica, jer njezinom malom, 
pronicavom oku nije umakao krivac, »Kako mo- 
žete«.., govorila su strogo namještena usta, dok 
je svaka nas, tamo u kutiću oka, zamjetila majčin- 
ski smiješak i znala — da »ne bu niš«, I nije bilo 
niš... »Ajd spat, ovako djetinjasta«.., i kažiprst 
njene fine ruke prijeteći nas je pratio u razred, 

»Ali djeco, draga djeco moja, što ste to opet 
postvaralel« čujemo toplo s katedre, I vječno od 
dobrote suzne oči sestre Klare nemoćno su uprte 
u nas. Stojimo, žao nam je, što smo je rastužile, ne 
zloćom, već mladenačkom obijesti svojom i... 
konačno se smijemo, svi: i ona i mi. »Sjednite, baš 
ste djeca, velika, velika moja djeca! Bog vam saču- 
vao vedrinu i nepomućenost duše do kraja života! 
To vam želim, Jer onda će ići, sve će onda ići, pa 
“došli dani i ne znam kako teški«, 

Eto i to je taj neprocjenjivi kapital, što smo 
ga ponijele s preparandije u život. Vedrinu i nepo- 
mućenost duše, koje nas drže i dižu u svim, pai 
najtežim časovima života, 

»Samo ne smalaksati djeco! Bog zna, zašto 
nam šalje ovo ili ono, što pritište i boli išto je 
teško. Zato treba izdržati i nikada ne zaboraviti, da 
je vječno smirenje u Boga konačni cilj našega ži- 
vota, I onda — još nešto! Svi mi tražimo ljubav, Ja 
vam velim: ako hoćete biti ljubljene i do groba 
ljubljene, budite majke povjerenoj si djecil« 

I njezine su dobre oči počivale na nama toplo 
ko majčine, usnice su lako podrhtavale, a djetinje 
ruke vrtile su »notes« u kojem je rijetko, rijetko 
osvanula petica, Stvorila li se pak koja, jer »dru- 
gačije nije išlo«,y onda je njezina skrb bila, da 
je odmah, već slijedeći sat — nestane. Samo ne 
zadavati boli, ne mučiti bez potrebe mlade duše! 
Neka ostanu vedre, ,. 

»Vaša sam, s vama sam, djeco«, rekla nam je, 
kad smo se 1895. mjeseca listopada protivile crno- 
žutim vrpcama. Bila je ona s nama uvijek, bila je 
naša uvijek, ona, sestra Klara Hernla, A ta- 
kove su bile i druge i zato su naše uspomene tako 
lijepe i zato toliko volimo onu dragu, tihu kuću i 
crkvicu malu, 

»Gospojice, danas ćemo nastaviti!  Domo- 
ljubno čuvstvo«, posve se tiho čuje s katedre, a 
naše su oči uprte u svetački lik dr, Josipa 
Langa, sada posvećenog biskupa, a onda našeg 
profesora pedagogije. 

»Iza ljubavi i odanosti prema Bogu i prema 
bližnjemu, nema većega, svetijega osjećaja od lju- 
bavi prema domovini, prema narodu svome, Ja 
ovdje mislim ljubav djelotvornu, o ljubavi 
riječi i fraza ne ću da govorim, jer ona nije ljubav. 
A vi, kao buduće učiteljice, imate svu priliku, da tu 
djelotvornu ljubav prema domovini i narodu 
vršite«, 

Njegov je glas rasao, orio je razredom i nikad 
nitko prije, a ni poslije, nije mi ovako protumačio 
— ljubav prema domovini. To nije bilo predavanje, 
ne — ne, to je bio glas neba, štono je potresao 
naša srca i duše, a naše oči punio suzama, što su 
nam svima gusto padale niz lica... 

»Djeca subudućnost naša«, grmio je 
njegov glas. »U njima gledajte Hrvatsku 
i radite, radite, radite za nju«. 


»Ljubav i blagoslov Isusa Krista neka vas 
prati! Ne zaboravite, da imate biti sol i svijetlo 
onoga mjesta, kamo vas božja providnost poslala 
bude«, Tima su nas riječima poslali u svijet i život, 
opskrbivši nas prije toga kroz pune četiri godine 
blagom, kojemu imena ne znam, ali kojega osjećam 
još i danas ja, kojega osjećaju i sve one, koje su 
svršile škole u samostanu ss. milosrdnica, 

To je »ono nešto«, što nijedna druga škola ne 
daje, što se ne da definirati, što se osjeća i nosi u 
srcu do kraja života, To je »ono nešto«, što čovjeka 
čini vječno mladim, uvijek spremnim na rad za 
opće dobro, žilavim i čvrstim, značajnim, nesebi- 
čnim i poštenim. Pa da iz zidine drage naše jubi- 
larke nismo ponijele ni zeru znanja, već samo »ono 
nešto«, ponijele smo sve, jer u tom leži prava i ne- 
prolazna sreća života. 

Pa kad Udruga hrvatskih učiteljica o 75. 
obljetnici opstanka i rada ženske učiteljske škole 
ss. milosrdnica šalje u svijet povijest njezinu, čini 
to u ime svoje i u ime svih zahvalnih učenica, koje 
su do dana današnjega sačuvale u sebi »ono nešto« 
i koje s ljubavlju i poštovanjem prate napredak i 


procvat zavoda, koji je Hrvatskoj odgojio najbolje 
učiteljice i najbolje radnice za opće narodno dobro, 

Neka javnost znade, što su stvorile tihe i 
skromne redovnice, koje su Bogu i domovini po- 
svetile život svoj, Neka nauči poštivati rad, o ko- 
jemu se govori tek svake 25. godine, a koji rad 
znači — golemi napredak našega ženskoga odgoja 
i obrazovanja uopće, 

Hrvatske učiteljice udružene u Udrugi hrvat- 
skih učiteljica i sve ostale zahvalne učenice samo- 
stanske preparandije kliču: 

»Da živi, da cvate, da napreduje 
uz blagoslov i ljubav Isusa Krista 
matica hrvatskih učiteljica 


NaĐurđevo 1924, 
Julka Patriarh. 





Povijest ženske učiteljske škole 
u samostanu sestara milosrdnica 
u Zagrebu. 


U doba, kad su prve zrake mladog Ilirizma 
zarumenile na hrvatskom obzorju i prosvjetnim ide- 
jama naviještale Hrvatu ljepše dane skore buduć- 
nosti, vidimo, gdje desnica Božja dovodi u bijeli 
naš Zagreb u naponu snage muža i stavlja ga za 
vođu, — natpastira duša, Vođa taj i pastir — bi- 
skup je zagrebački dr, Juraj Haulik sin slovačke 
Trnave. 

Od dana, kad ga hrvatsko ogrijalo sunce, — 
Hrvatsku je majkom svojom zvao. On se njojzi za- 
vjerio, da će joj dati cijelu dušu i apostolsko srce 
svoje. Zavjerio se, da će orati zapustjele njive — 
i sijati po njima sjeme prosvjete. Zavjerio se, da će 
narod upoznati s knjigom, — a maloj i neukoj djeci 
do školskih vrata utrti putove, te se očinski bri- 
nuti za one, koji će malima mrviti krepku hranu 
znanja i srca im mlada vezati uz Boga. Žavjerio se 
na sve ovo zato, što je dobro i predobro znao, ko- 
liko je bilo u to doba škola i kakvim su materijalom 
one raspolagale. Antun Cuvaj crta ih u svojoj »Građi 
za povijest školstva Il,« ovako: »Škole su gotovo 
same sebi prepuštene, Tko može, drži kućnoga uči- 
telja, Seljaci ne šalju ljeti djecu u školu, a zimi vrlo 
neuredno. Oni vole vidjeti svoju djecu kao pastire, 
nego kao đake, a najsretniji je uopće onaj, kojem 
se dijete oprosti od škole, Jednako je jadno stanje 
i pučkih učitelja. Nemaju knjiga, a bez njih i bez 
naučnih pomagala ne može se ni volja poticati na 
rad«, — Veoma nam dobro ilustrira stanje tadanjih 
škola i pismo, što se sačuvalo iz onoga doba, a 
pisao ga neki g. školnik svome kolegi u susjedstvu. 





»Dragi goszpon kollega! 


Pishem Nym ov liszth vu velike sztiszke, Zutra 
by imel byti prinasz veliky egszamen; ja pak y mojy 
dyaki nikaj nezname; to je niszmosze mogly tak na 
hitro prirediti. Najmi za pet ran Krisztushevih po- 
mogneju vezda, arbu zlo, najmi poshleju 15 ali 20 
Nhiovy naib6lshi dechkov y pucic, ja je bum zat- 
mar 6 vur potrebuval najmi veruju ja Nym nikaj 
nanih nepokvarim y jeszem tak nyhov najpreshti- 
maneshy i na szlushbu najpripravneshi“)«, 

Ovo je samo jedna ilustracija, kakovom su se 
spremom držali u ono doba veliki ispiti. Biskup 
Haulik proživljavao je ove teške prilike kod nas; 
njegovo ih je srce razumjelo. Zato ga vidimo gdje 
god. 1839, i 1841. piše očinske poslanice na duhovne 
sinove svoje i poziva ih, da se pobrinu za obuku 
i odgoju mladeži. Svjetuje ih, da okupljaju oko sebe 
mladež po župskim stanovima, ako se drugačije 
ne bi našlo zgodnih prostorija, — te u srca mlada 
zasađuju načela vjere, ćudoređa i znanja. Moli ih, 
da ih uče čitati, pisati i računati, a kao dobar pe- 
dagog hvali nekoje, koji su u tom smislu već nešto 
učinili. Uvjerava ih o sreći i zadovoljstvu vlastite 
duše i obilju Božjeg blagoslova, kojeg zacijelo 
ne će uzmanjkati, kad ugledaju plodove svoga rada 
na pojedinima i na općem dobru domovine, koja 
ne smije ni u čem zaostati za susjednim državama. 

A što je dobri natpastir tražio od svojih, dik- 
tirao je na prvom mjestu sebi. Zagrijan za slavu 
Božju i prožet ljubavlju za neuku mladež i sirotinju, 
podno je biskup, kako bi doveo milosrdnice sv. 

inka u Zagreb — njima povjerio srca mladeži, 
Tu želju izrazio je biskup u ispravi od 14, rujna 
1844., a pohranjena je u samostanskom arkivu, 

Biskup je naime računao, da će mu bečki 
nadbiskup odputiti nekoje od milosrdnica u svojoj 
biskupiji. No kad je odanle dobio negativan odgo- 
vor, obratio se molbom od 20. IV, 1845, na brixen- 
skoga kneza-biskupa, ne bi li mu on poslao dvije 


*) Cuvaj: Građa za povijest školstva II, 

do tri sestre, da s njima osnuje u Hrvatskoj ovu 
duhovnu zadrugu, naglasujući, da se u crkvi Kri- 
stovoj moraju svi članovi potpomagati, kad se radi 
o slavi Božjoj i koristi vjernika, te spominje, da se 
i njemu već prijavilo sposobnih djevojaka, koje bi 
željele stupiti u duhovni red, 

Briksenski knez-biskup uvelike je obradovao 
dra, Haulika, jer mu je obećao poslati 6—7 sestara 
milosrdnica. Zato je biskup Haulik usrdno zahvalio 
knezu-biskupu i obvezao se, da će drage volje na- 
miriti ne samo putne — već i druge troškove, što 
će ih iziskivati osnutak i održanje novoga reda, 

Stan i crkvu za milosrdnice započeo je biskup 
graditi već 1841., a mjesto za ovo odabrao je u 
donjem gradu u Savskoj — današnjoj Frankopan- 
skoj ulici. Oštro je oko biskupovo pravo mjesto 
predvidjelo, jer u ono doba nije ondje bilo ni crkve 
ni škole. Trošak za gradnju iznosio je preko 150.000 
forinti, Zagrebčani su sa velikim interesom pratili 
gradnju crkve i samostanske zgrade. Željno su do- 
čekali dan 6. rujna 1845., kad su ugledali prvih šest 
milosrdnica, koje su u ime Haulikovo srdačno pri- 
mili i uveli u novi dom njihov. Biskupa nije bilo tih 
dana kod kuće; dijelio je sv. potvrdu na svome 
apostolskom putovanju, 

Od sestara, što su prve došle, bile su: s, Augu- 
stina Miller, s, Johanna Krossbacher, s, Karolina 
Friihbeck, s, Augusta Artinger, s. Veronika Kra- 
nović i s. Filiberta Elzensohn. Nakon dva mjeseca 
stigle su još dvije: s. Paulina KGlI i s. Georgija 
Cugmal. 

Čim su sestre stigle, započele su svoje dje- 
lovanje u školi; no svečano ih je u službu zvanja 
uveo utemeljitelj njihove družbe — tek 14, travnja 
1846. na Uskrsni utorak, To je bio najljepši dan u 
životu biskupa Haulika, — kako je sam rekao. Bio 
je to dan, koji je Zagrebčane u masi izmamio iz 
kuća i dućana na ulice i prozore, Biskup Haulik 
vodio je sa svim zagrebačkim i okolišnim svećen- 
stvom dugu povorku iz katedrale prema skromnoj 
crkvici sv. Vinka, Povorku je veličala zagrebačka 

glazba; sudjelovala je u njoj sva zagrebačka škol- 
ska omladina, a male učenice samostanske stupale 
su ponosno kraj svojih sestara učiteljica, Tih je 
malih već onda bilo na broju do 270 prema prvome 
izveštaju od g. 1845,/6. Uza to je još bilo 150 uče- 
nica za ručni rad i 40 djevojčica, koje su polazile 
tek nedjeljnu školu, 

Biskup je prigodnim slovom u crkvici raz- 
jasnio značaj toga dogođaja i osvojio srca slušatelja 
za nove redovnice tim više, što su sirote iz daleka 
došle, a žele iz ljubavi prema Bogu da ostanu ovdje, 
da odgajaju nevina dječja srca i žrtvuju se svagdje, 
kamo će ih pozvati dužnost kršćanske ljubavi. 

Prva tri zrnca, što su ih sestre na hrvatskom 
školskom tlu zasadile, bila su prva tri razreda za 
djevojčice, Broj je djece rapidno rastao. Već slije- 
deće godine 1846.,/7. stigao je do 500, Upravu sa- 
mostana povjeri biskup kanoniku Vračanu, a po 
njegovoj je smrti rukovodio školom i samostanom 
svećenik Antun Traut, koji je također na poziv 
Haulikov došao iz Tirola u Zagreb. A sam je bi- 
skup — u koliko su mu dopuštali poslovi duhovni 
i politički kao banskom savjetniku, — nadzirao 
rad novih učiteljica, pobudnom ih riječi oduševlja- 
vao, da ne sustanu na putu, kojim su zakročile. 

Tako su ss. milosrdnice — uz očinsku ruku 
i budno oko biskupovo — sigurnim koracima vo- 
dile male svoje učenice sve do burne g. 1848. No 
obučavajući veoma brojnu djecu, osjetile su, kako 
bi od prijeke potrebe bilo učilište, na kojem bi se 
domaće kćeri osposobile za dobre nastavnice. Ova 
ih misao nije ostavljala; vodila ih je i bodrila, da 
ustraju u toj zamisli, dok nijesu za 3 godine pod 
vodstvom Haulika osnovale »Djevojačko učilište« 
za svoje kandidatkinje, Učilište je u prvome redu 
bilo zasnovano za naobrazbu sestara učiteljica, no 
već slijedeće godine polaze ga i druge Zagrebčanke, 
koje u sebi ćute poziv za učiteljsko zvanje; a neke 
su ga polazile i zbog toga, što drugoga zavoda nije 
za njih onda bilo, : 

Otvoreno bje doduše još za vladanja Marije 
Terezije na osnovi reskripta od 3, IX. 1776, u Za- 
grebu glavna narodna škola sa četiri razreda, koju 
su uz redovite učenike polazili i mladići, koji su 
htjeli da budu učitelji To se kasnije prozvalo 
preparandijalni tečaj. U njem su pripravnici prije 
podne polazili pojedine razrede normalke i vjež- 
bali se uz učitelje u praktičnom obučavanju, — a 
poslije podne vježbali su se u orguljanju i pjevanju. 
Osim toga učili su nešto iz vjeronauka, gramatike, 
računa i lepopisanja. A da su uza sve to bile loše 
kvalifikacije pučkih učitelja, vidi se iz Vukotino- 
vićeva djela »Nešto o školah pučkih« kad veli: »Ne 
imademo nikakovih preparandijah, nikakovih uči- 
onicah za školnike. Tko hoće da školnik bude, 
povaršno se nešto iz karstjanskoga nauka i nešto 
iz računstva nauči, zatim ga direkcija ponešto ispi- 
tiva i on dobije dopuštenje školnikom postati«“). 

Dopuštenjem kralja Ferdinanda V, osnovalo se 
u Zagrebu g. 1847. dvogodišnje učiteljište za uči- 
teljske kandidate; a ovo se preustrojilo .u prepa- 
randiju odlukom banskoga vijeća u Zagrebu 27. li- 
stopada 1849, broj 11.268 pod imenom »Učiteljna 
učiona zagrebačka«, 

G. 1848., kad su revolucionarne ideje drmale 
prijestolima i krhale žezla vladara, — u toj godini 
— kad je bojni alarm zavitlao i naš hrvatski narod 
s banom Jelačićem u krvavi vrtlog po madžarskim 
pistama, — u toj godini gledamo Haulika, gdje 
užiže novi prosvjetni plamečak na oltaru domo- 
vine, a prve učenice, što se na njegovu titraju 
ogrijevale, bile su: 

Dasović Marija, 

Rihard Ernestina, 

Helliš Vjekoslava, 

Lončarić Doroteja, 

Prohaska Marija, 

Uz prve učiteljice na tom učilištu s. Ivanu 
Krčssbacher, s. Paulu KGIl i s. Georgiju Čugmal 


*) Cuvaj: Građa za povijest školstva II 

bio je prvi pedagog i kateheta Antun Traut, Isprva 
je obučavao na njemačkom jeziku, no doskora na- 
uči hrvatski toliko, da je sa kanonikom Budicki-em 
napisao »Čitanku ilirsko-njemačku za mladež kao 
i za učitelje, odhranitelje, građane i seljake« 1850, 
godine u Zagrebu, 

Iz svjedodžbe Marije Dasović, datirane 13. 
srpnja 1850., kojom se ona preporučuje za pomoćnu 
učiteljicu, — razabiremo i predmete, što su se pre- 





davali onda na ovoj školi. Bili su vjeronauk, — 
pedagogika, — opća didaktika, — metodika, — 
zdravoslovje, — gospodarstvena nauka, — čitanje 
hrvatsko i njemačko sa tiskanimi i rukopisnim pi- 
smeni, — horvatska i njemačka slovnica i lepopi- 
sanje, — pismeni sastavci, — računstvo, — zemljo- 
pis, — usmeno predavanje — i ženski rukotvori; 
ruga pak njezina svjedodžba, datirana 2. ko- 
lovoza 1852., kojom se posvema osposobljuje za 

učiteljicu ženskih pučkih škola, podudara se po- 
svema u predmetima, koji su se učili i na muškoj 
»Učiteljnoj učioni zagrebačkoj« osnovanoj 1849. g. 
kao: nauk vjere; — katehetika, obredoslovje, — 
nauk odhranjenja, — općeniti nauk podučavanja, 
— posebni nauk podučavanja, — slovnica jezika 
ilirskoga (i njemačkoga), — kraso- i pravopis, — 
računstvo, — zemljopis, — naravopisje, — naravo- 
slovlje, — nauk poljskoga gospodarsva, — umjeto- 
slovlje (žensko rukodčlo), lječiteljstvo u nenadanih 
slučaji, — orguljanje, — pjevanje — i obredno iz- 
vršivanje. 

Samostansko žensko učiteljište sastojalo se u 
početku od dva tečaja i jednog pripravnog tečaja, 
kojega je ministarstvo ukinulo g. 1855. To je uči- 
ljište bilo smješteno u samostanskim prostorijama 
u današnjoj Frankopanskoj ulici. G, 1859, preseli 
se u školsku zgradu u samostanskom vrtu u pro- 
storije dječačke škole. Kao neumornom učitelju 
činilo se Trautu odviše ograničeno djelovanje ss. 
milosrdnica oko odgoje i obučavanja samo ženske 
mladeži, pa je svakako htio, da učini nešto i za 
dječake u ovome dijelu Zagreba, U to ime osnuje 
sa predstojnicom samostana s. Ivanom Krčssbacher 
dječačku školu g. 1850./1., — a sam biskup Haulik, 
— da ih prestigne u plemenitom podhvatu, — kupi 
zemljište kraj samostanskog vrta, gdje je stajala 
i mala trošna kućica. U nju se smjesti ta dječačka 
škola. Prve godine podučavale su dječake same 
sestre, a g. 1852. pozove Traut iz Kronburga škol- 
sku braću, da podučavaju đake, Kad se slijedeće 
godine sagradila nova školska zgrada, otvorio se 
uz školu i internat za dječake! Iza četiri godine 
ostavila su školska braća Zagreb, a dječačku školu 
s internatom preuzeli su svjetski učitelji, među ko- 
jima se osobito mnogo žrtvovao kao kateheta i 
prefekt v. g. Smetiško. Ova škola stajala je samo- 
stan svake godine 1770 forinti, u koliko su poje- 
dine učitelje plaćale; 100 forinti davao bi svakome 
učitelju biskup Haulik, a 40 forinti grad Zagreb, 
Financijski izdaci teretili su odviše za ono doba 

samostan, pa se ova dječačka škola morala g. 1858, 
ukinuti. Godinu dana prije toga umre i zaslužni 
Antun Traut istrošen u radu za dobro i napredak 
Hrvatske, : 

Na njegovo mjesto postavi nadbiskup i kardi- 
nal Haulik Fidelisa Hoeppergera kao superiora u 
samostanu ss, milosrdnica. Hoepperger zamoli grad- 
sko zastupstvo gradilište kraj školske zgrade prema 
Gundulićevoj ulici i podigne na tom mjestu novu 
zgradu. Na 1. listopada 1877. blagoslovi je, a kon- 
cem mjeseca studenoga iste godine premjesti u nju 
iz dvorišne školske zgrade preparandiju, 

Sa preparandijom preseli se i internat, koji se 
otvorio g. 1859, na želju onih djevojaka, koje su 
htjele da polaze ovo učilište, a nijesu stanovale u 
Zagrebu. Njih je prvih godina bilo malo, a kasnije 
bivalo ih sve više, U godini 1896, bilo ih je 138, 

C, i kr, ministarstvo za bogoštovlje i nastavu 
proglasilo je otpisom od 27. XIL 1851. br, 12.703 
samostansko učilište javnim zavodom i propisalo 
uvjete, pod kojima se imadu primati učiteljske 
kandidatkinje. A ti su: 

p a) Kandidatkinja imade polaziti učilište 2 go- 
ine, 

b) Neka se predavaju propisani predmeti: 


vjeronauk, — hrvatski i njemački jezik, lepo- i 
brzopis, — račun, — znanost odhranjenja i obuča- 
vanja, — važnije od realija i žensko ručno delo, 


Zavod je bio pod neposrednim nadzorom bi- 
skupovim, ali ga i zemaljska vlast imala pravo 
nadzirati. Nastavni jezik na učilištu bio je ispočetka 
njemački, Naredbom c, i kr, ministarstva od 7. IV, 
1861. br, 583. priznan je kraljevini Hrvatskoj i Sla- 
voniji hrvatski jezik kao nastavni, no na ovom uči- 
lištu uveden je već g, 1860. 

Biskup Haulik postao je međutim već g, 1853. 
nadbiskupom, a tri godine kasnije i kardinalom 
zagrebačkim. Njegovo je budno oko i sada pratilo 
rad sestara milosrdnica, a ime je njegovo ostalo 
s mladim učiteljskim zavodom u najtješnjoj vezi, 
koju je g. 1869, dne 11, svibnja prekinula smrt nje- 

gova. U to se doba i škola ova već lijepo razvila, 
Bilo joj tada 20 godina, Za života kardinala Haulika 
osnovao je vođa njezin — superior Hoepperger 
školu. u drei Oriovcu, Daruvaru, Ivancu kod 
Varaždina, u Gradecu, Velikom Bukovcu i u Zla- 
taru, U tih 20 godina, što je postojalo samostansko 
učiteljište, dalo je ono narodu svome 200 mladih 
radilica, od kojih su prve bile: Marija Dasović, naša 
s. Hildegarda i Franjka Poje kao sestra Angjela, 
Obadvije ove susrećemo kao mlade učiteljice na 
istom zavodu. Sestra Angjela Poje vodi već 1855. 
uporedo sa s. Georgijom Čugmal svoje učenice u 
računu, zemljopisu i praktičnim vježbama, a g. 1858, 
stupa s, Hildegarda na mjesto s. Georgije i predaje 
jezikoslovnu struku, prirodopis i pisanje, 

G. 1856. odijelila se naša Družba od Tirolske, 
pa je s. Ivana Krčssbacher postala vrhovna nadstoj- 
nica za hrvatsku provinciju. Ona je zadržala i dalje 
naslov ravnateljice, ali je zbog zamašnih dužnosti 
kao nadstojnica prepustila mjesto učiteljice s. An- 
gjeli, koja joj je bila desna ruka u administraciji, 

Antuna Trauta zamijenio je kao učitelj vjere 
1857, novi superior Fidelis Hoepperger, a mjesto 
pedagoga zauzeo je prve dvije godine iza smrti 
Trautove Bernard Frey, za ovim je bio Stjepan 
Tadić i kateheta i pedagog sve do g. 1870, Ove je 
godine predavao vjeronauk i pedagogiju Dr, Feliks 
Suk, sveučilišni profesor, Osim toga je on u više 
godina tumačio didaktiku i logiku, a svojom je ple- 
menitošću mnogo zadužio ovaj zavod, U to doba 
nije bilo gotovo nikakovih zgodnih školskih knjiga, 
zato je Dr, Suk sam priredio za ovaj zavod: logiku, 
didaktiku i hrvatsku stilistiku. Njegovom se inicija- 
tivom osnovala na ovom zavodu školska knjižnica, 
a sam ju je pomagao urediti i mnoge joj knjige po- 
klonio. Bio je uopće jedan od onih rijetkih prijatelja, 
na koga su se sestre mogle vazda s pouzdanjem 
obratiti, 

Od 1871.—1874. zapala je služba katehete i 
pedagoga Miju Filetića, duhovnika u samostanu, 
Za njim je neprekidno devet godina sve do 1883. 

predavao što vjeronauk, što pedagogiju ili. pak 
obadvoje — Gjuro Šimončić, Istodobno s njime 
zabilježena su imena Karla Matice, ravnatelja za- 

rebačke preparandije i dra, Antuna Maurovića, 
dosnije biskupa senjsko-modruškoga. Obojica su 
počela mlado svoje i javno djelovanje baš na ovom 
zavodu i pomagali su učiteljicama u svakom po- 
gledu, Osobito ih je veselilo, kad su mogli: razviti 
svoj ukus Kod dekoriranja dvorane za zavodske 
akademije i predstave. Dr, Maurović bio je neumo- 
ran i kod prigodnih crkvenih pobožnosti. 

Duh njegov i revnost njegova zahvatila je u 
istoj mjeri Stjepana Hartmana, On je u prvim godi- 
nama svoga rada bio njegov suradnik na tom za- 
vodu kao kateheta, pedagog i matematičar, Dva- 
naest godina tumačio je jasno i jezgrovito našim 
pripravnicama istine vjere, Kako je sam bio duboko 
prožet tim svetim tajnama, tako je nastojao, da se 
srca njegovih učenica zagriju za njih, e bi te svetinje 
uhvatile što dublje korijenje u dušama budućih 
hrvatskih učiteljica. Učenice njegove gledale su u 
njem svećenika puna vjere i izvrsna života; sveće- 
nika, koji se znao boriti za katoličke ideale, Njegova 
predavanja ostala su u neizbrisivoj uspomeni sviju 
starijih učiteljica, Jednako su ga voljele i kao mate- 
matičara, jer je Hartman u isti čas znao biti i strog 
i dobar. : 
= Pedagogija je iz ruku Maurovićevih prešla. za 
daljnjih 15 godina u ruke dra, Langa, Tko je danas 
biskup Lang, to zna dobro cijeli Zagreb, — najbolje 
ga suze poznaju sirotinjske svakako, A tko je dr, 
Lang bio kao učitelj pedagogije, hrvatskoga jezika 
i povijesti, pa kao razrednik tečaja, to znadu one, 
koje su tako sretne bile — zvati se njegovim uče- 
nicama, Za njegovih predavanja bila je u razredu 
grobna tišina, jer se nijedna riječ dra, Langa nije 
smjela prečuti. Kako je bio izvrstan govornik, znao 
je učenice svoje raspaliti za lijepo i uzvišeno uči- 
teljsko zvanje, 

God, 1869. dolazi među učiteljski zbor na ovo 
sučilište mlada sestra Ignacija Bernatović iz Vuko- 





Nova školska zgrada, dograđena god. 





1877. 

vara. Ona je već prije počela svoje učiteljevanje na 
višoj djev. školi, a sada počima ovdje predavanjem 
prirodnih nauka, Daljnjih godina predavala je i hr- 
vatski jezik, zemljopis, povijest, specialnu metodiku 
i didaktiku, Za neke od ovih predmeta morala si 
i sama knjige priređivati, Učenice su u sestri Igna- 
ciji gledale biće, koje im najbolje želi i koje ih 
razumije. One su joj bile od srca odane i u ljubavi 
je štovale, Učiteljicama bila je draga savjetnica — 
dobra sestra — centrum, oko kojeg su se rado 
okupljale na vijećanja i dogovore. Mnogo se sestra 
Ignacija žrtvovala i za domaće zabavice, predstave 
i akademije, što su ih pripravnice o važnijim zgo- 
dama priređivale. Iako je bila skromna redovnica, 
uživala je veliki ugled pred visokim svjetskim lično- 


stima. — Tri godine kasnije evo za s. Ignacijom na 
učiteljskoj školi i s. Valerije Grabner, učiteljice 
risanja. 


God. 1874, izdan je prema školskim zahtjevima 
od 14, X, 1874. novi nastavni red, a dosadanje se 
dvogodišnje učilište proširilo prema naredbi kr. 
zem. vlade od 17. VII, 1875. br. 2.948 u tri tečaja 
pod imenom »Ženska preparandija«, a trorazredna 
škola, kojom su sestre zasnovale svoj rad u Za- 
grebu — i koja se već 1855, proširila u četiri raz- 
reda kao »glavna škola«, spojila se sada kao vjež- 
baonica sa preparandijom, 

God. 1876. od 9. XII, br. 6.022 priznaje kr, zem, 
vlada ovu preparandiju javnim zavodom, a slijedeće 
godine 1877. poziva ravnateljstvo zavoda od 30, I, 
br. 452., da joj osim one rastavljene vježbaone dade 
još i kombinovanu sa četiri razreda, što je ravna- 
teljstvo odmah i učinilo, Iza dvije godine bilo je od 
31. VIII. 1879, br, 4,739 otvoreno, a g. 1880, 16, X, 
potvrđeno zabavište, da se pripravnice uzmognu i 
s malom dječicom vježbati u progačkom taktu, 
Zabavište je rukovodila s. Angjela Poje. 

Preparandiji bje pripojen već 1872, tečaj za 
ručni rad, G, 1879. podučavao je Dr. Isidor Kršnjavi 
za više mjeseci dobrovoljno učiteljice u tekstilnoj 
umjetnosti. Tečaj za ručni rad doživio je svojih 

20 godina i dao Hrvatskoj 184 učiteljice. God. 1892. 
bi ukinut, jer se je iste godine otvorila zemaljska 
stručna škola (za ženske ručne radove) u Zagrebu. 

Početkom školske godine 1880,/1. počelo se na 
ovoj preparandiji predavanje po  promijenjenoj 
osnovi propisanoj od kr. zem, vlade otpisom od 
4, IX. 1879. br. 4.503. 

Ova godina 1880, zavila je u crno cijeli zavod 
i preparandiju smrću časne majke Ivane Krčss- 
bacher, Ostavila je zavod kao draga majka i nad- 
stojnica, a preparandiju kao ravnateljica brizi i 
nadzoru dostojne zamjenice majke Georgije. Oba- 
dvije su radile za samostan i preparandiju od prvih 
dana njihova života, iako je veći i teži dio rada 
spao na žilava leđa superiora Hoeppergera, On je 
u tu doba već na dvadeset mjesta po Hrvatskoj, 
Slavoniji, Dalmaciji i Bosni podigao ogromnim troš- 
kom i naporom škole, zabavišta i sirotišta — i raz- 
mjestio po njima mlade sile, razaslao ih iz ovoga 
središta, da dijele djeci i siročadi od zalihe, što su 
je zgrnule na ovoj preparandiji. 

God. 1889. otpisom kr. zem. vlade od 8./VIIL 
dobiva preparandija četvrti tečaj, a ime preparan- 
dija zamijenjuje novim imenom »Ženska učiteljska 
škola«, Prema istom otpisu ne polažu više pripra- 
vnice —| prema ustanovi S 81. škol. zakona od 
31./X, 1888, — na koncu četvrtoga tečaja ispit za 
učiteljsko osposobljenje, — već samo ispit zrelosti. 

d svoga početka bila je ova škola pod nad- 
zorom crkvenim, pa su je redovito inspicirali ka- 
nonici sve do god. 1875., predsjedali učiteljskim, 
ispitima, jer na svim školskim svjedodžbama vide 
se izmjenice potpisi: Dra. Stj. INijaševića, dra. Stj. 
Ledinskoga, Franje Sladovića, Janka Pavlešića, Jo- 
sipa Marića, dra Franje Račkoga, Matije Mesića i 
Adolfa Vebera sve do g. 1875. Adolf Veber redovno 
je svake godine inspicirao školu. Najviše se kod 
svojih inspekcija zanimao za učenje hrvatskoga je- 
zika. o se slovnica i skladnja upotrebljavala 
tada u školama, Veber je uopće mnogo radio, da 
unaprijedi rad sestara na ovoj školi, Često je držao 

i njima i učenicama predavanja o hrvatskom jeziku 
i vježbao pripravnice u deklamovanju prigodom 
svečanih akademija, 

Od god. 1875, imenovala je kr. zem, vlada po- 
vjerenike ispita za učiteljsko osposobljenje, a uz 
njih su sve do god. 1889. predsjedali sa strane 
crkvene uprave kao diecezanski izaslanici Adolfo 
Veber i dr, Franjo Rački, Prvi od vladinih izasla- 
nika bio je imenovan Janko Jurković, On međutim 
nije sam dolazio, već ga kao predsjednik zamjenji- 
vao Franjo Klaić, umirovljeni škol, ravnatelj. 

Godinom 1898, prevalila je ova učiteljska 
škola 5 decenija — polovicu stoljeća. Dvije godine 
pred tim otpratila je do Mirogoja glavara samo- 
stanskog Fidelisa Hoeppergera. On je četrdesetgo- 
dišnjim radom na ovom zavodu skrhan podlegao 
koncem siječnja 1896, O novoj godini bio je još 
među svojom dragom omladinom. Čestitala mu: 
»Sretnu novu godinu«. No od ove je proživio tek 
prvi mjesec, Nije se pokojnik zadovoljio time, što 
je naše krajeve opsipao školama, njegov duh vodio 
ga i dalje u albanske krši i na bugarsko i tursko tlo, 
te je i tamo osnivao domove za školu i sirotinju. 
Žuljevi njegovi i njegovih duhovnih kćeri, ako i ni- 
jesu podigli sjajnih palača ni velikaških dvorova, 
sagradili su ipak Božjom pomoći i milodarima do- 
brih ljudi domove za narod — zatišja za bijedu i 
nevolju. Kao učitelj vjere nastojao je Hoepperger 
da odgoji savjesne i vrijedne učiteljice. Kako je 
ozbiljno shvaćao svoju dužnost i kako je umnim 
okom proniknuo promijenjene prilike naše domo- 
vine iza apsolutizma, odaje činjenica, da je pravila 
hrvatskoga jezika tako točno proučio, te bi znao u 
pismu ispraviti i rođenoga Hrvata. Kad je zbog 
teških briga napustio učiteljsku službu, djelovao 
je još uvijek posredno za školu; ili bi učiteljice pu- 
tio u predavanja, ili bi poradio oko, školske disci- 
pline, uređivao prostorije i nadzirao obuku. Odan 
hrvatskoj misli, ako i nije bio Hrvat, odlučno je od- 
bio poziv u domovinu, gdje mu se spremalo odlično 
mjesto crkvenoga dostojanstvenika. Volio je da 

*& 

bude sluga milosrdnica, kako se sam nazivao 
obično, pa nije ni o čem mislio nego o tom, kako će 
ovaj zavod što više razgraniti i učvrstiti ga Bogu 
na slavu i na dobro Hrvatske. A bio je Hoepperger 
i muž urešen svim onim vrlinama, koje su mu bile 
potrebne kao superioru jedne mlade redovničke 
družbe. Vrline ove sjale su u njegovu opsežnom 
znanju, u odlučnoj, neustrašivoj ćudi, neumornoj 
revnosti i svetačkoj ustrajnosti. 

To je samo strjelovit memento na onoga, koji 
je pridonio mnogu žrtvu, te je u ovih pedeset go- 
dina izašlo iz ovoga zavoda 1275 mladih, zanosnih 
učiteljica, 

U pedeset ovih godina uspela se i preparan- 
dija na vrh razvitka svoga, Ovdje kao da je htjela 
da malo otpočine i da se za čas osvježi i pomladi 
u svečanoj proslavi svoje pedesetgodišnjice u mje- 
secu listopadu. Tad je bacila pogled u prošlost i 
zaokružila po dragim licima i znatnijim zgodama, 
koje su je vodile dovle. A trajni spomen na dan 
ove slave bila je veličanstvena posveta, kojom je 
novi superior dr, Andrija Jagatić cijelu školu pre- 
dao presvetome Srcu Isusovom, Posveta se oba- 
vila pred kipom Srca Isusova u samostanskom vrtu, 
gdje kip još i danas stoji, a darovao ga omladini 
kanonik Stj. Korenić, 

Škola i mladež bila je superioru Jagatiću ono, 
što je zjenica oku, Predviđao je to pokojni superior 
Hoepperger, pa je zato na smrtnoj postelji zamolio 
nadbiskupa dra, Posilovića, da bi poslije njega dao 
Jagatića za superiora u samostanu. Dobri nadbi- 
skup ispuni mu tu posljednju želju. Jagatićeve in- 
spekcije još su danas u svježoj uspomeni svih onih 
učiteljica, koje su za njegove uprave bile učenice 
na ovome zavodu. Kao da su mu premalo bili re- 
doviti službeni posjeti školskih nadzornika Grško- 
vića, Stipetića i Kreme, — dolazio bi on veoma 
često sam — i uvijek iznenada u razrede. Ako je 
pošao iza školske mise prema zgradi više škole, to 
su se posve sigurno mogle nadati pripravnice, da 
će se doskora otvoriti vrata bilo kojega preparan- 

dijskoga tečaja, a na njima će se pokazati dostojan- 
stvena pojava — superior! Jedva čujni šapat pro- 
strujio bi školskim zrakom, a taj je bio ekspresija 
straha, počitanja i ljubavi, što su je osjećale učenice 
prema njemu, Imao je vanredno psihološko oko. 
Slušao je ispitivanja i predavanja, a mnogo je i sam 
pitao, Na školskim sjednicama zanimao se za svaku 
pojedinu učenicu; ugledom i dobrotom svojom 
osvajao je srca mladeži, te je svaka rado i spremno 
vršila svoje školske dužnosti. On je bio duša hrvat- 
skoga hodočašća u Rim 1900. Tom je zgodom imala 
hrvatska omladina da preda svetome Ocu album 
sa svojim potpisima i zlatno srce. Centrum toga 
rada bila je ova preparandija. Tu su se risali li- 
stovi albuma, pripravnice ih ukrasivale pod vod- 
stvom s, Valerije Grabner i s, Ignacije Pavičić u 
najbiranijim narodnim uzorcima i stilu. Jagatić bi 
to nadgledao i uživao u tom njihovom radu. U ho- 
dočašću sudjelovale su i tri naše pripravnice. Ja- 
gatić je bio onaj, koji je samostan i preparandiju 
preveo s ruba devetnaestoga na prag dvadesetog 
vijeka. Pa ipak je prva godina novoga stoljeća bila 
za nj posljednja, jer ga već mjesec maj oteo i sa- 
mostanu i cijeloj Hrvatskoj. Oteo ga onda, kad je 
bio u zamašaju svoga apostolskog rada za crkvu 
i domovinu; umro je, kad su ga crkva, dom i sa- 
mostan najviše trebali. Kako je bio neumoran u 
radu, vidi se najbolje iz njegovih posljednjih riječi: 
»Pripravan sam, Gospodine, da još radim, ako je 
Tvoja voljal« Od suza, kojima je Hrvatska opla- 
kala svoga Jagatića, zacijelo su bile najvruće one, 
kojima su sestre sa svojim učenicama zalile njegov 
grob, Smrt Jagatićeva tako se duboko i bolno ure- 
zala u dušu ovoga zavoda, da je svršetak školske 


“ godine bio tih i nijem. Iza Tedeuma i podijeljenih 


svjedodžbi i nagrada razišla se školska mladež oz- 
biljno i tiho svojim domovima. RAS 

Jagatića nije bilo, ali duh njegov lebdio je i 
dalje nad nama i radio u nasljedniku njegovu kao 
superioru presvijetlom gosp. Matiji Seigerschmiedu, 
tim više, što je za života svoga predšasnika djelo- 


ff 

vao kao kateheta sa pedagogom drom Langom na 
toj školi. Kad je zbog teških glavarevih dužnosti 
predao službu katehete mladim silama, ostavio si 
je ipak vrhovni nadzor nad školom, God, 1902, vi- 
dimo superiora spišerecnaleda, gdje osniva uoči 
80 godišnjega rođendana časne majke Georgije dne 
21. studenoga Marijinu kongregaciju. Vodstvo kon- 
gregacije povjerio je po želji Jagatićevoj veleč, 00, 
Isusovcima, koji su u to vrijeme opet došli u Za- 
greb. Kongregacija ova imala je biti poticalo, da 
se pripravnice udube u duhovni život i da kao 
duboko osvjedočene katolikinje neustrašivo zastu- 
paju svoja vjerska načela, te da si uz potrebno zna- 
nje za buduće zvanje ponesu iz ovoga zavoda i duh 
prožet čvrstom i dubokom vjerom, kojom će, ogri- 
jevati i hraniti stotine i hiljade malih srdaca, koja 
na njih čekaju poput mladih, gladnih lastavica, 

Broj se kongreganistica množio, a množila ih 
česta sv. Pričest, Učinci njezini su obilje blago- 
slova. Opažala se od onda i znatnija ozbiljnost 
među pripravnicama, Danas vodi kongregaciju na 
ovoj školi dr, Dragutin Kniewald, 

Početkom 1906. sklopi umorne oči časna 
majka Georgija, starica od 83 godine. Ona je bila 
jedan od stupova, na kojima je počivala preparan- 
dija. Ona je kao učiteljica stupala u povorci, koju 
je biskup Haulik 1846, vodio iz katedrale, Alpinsko 
cvijeće runolist, što su joj pripravnice položile u 
vijencu na hladni grob, bio je mali spomen na nje- 
zine sniježne Alpe. Velikodušno iz ljubavi Kristu 
odrekla ih se u mladim godinama, a ti na grovu 
sitni cvijeci neka barem kostima njenim šapću tihe 
pozdrave sniježnih vrhunaca njene kolijevke, 

Nju nam zamijeni časna majka Magna Saurer, 
U poslovima školske uprave zamijenila je časnu 
majku Magnu i Georgiju s. Valerija. Tu je službu 
ona već četrnaest godina obavljala sve od g. 1892., 
kad je umrla s, Ignacija Bernatović, S. Ignacija ba- 
štinila ju opet od s. Angjele Poje, kad je g. 1880, 
otišla za nadstojnicu u novoj filijali u Drinopolju. 
Nakon 22 godine rada umrla je s, Ignacija 6. srpnja 

1892., a slijedećeg već mjeseca iste godine na dan 
2, kolovoza izgubio je zavod i dragu s, Angjelu Poje, 
od Hrvatica prvu preparandijsku učiteljicu, Bila je 
ona iz Gorskog kotara iz romantičnog Čabra. U 25 
godina, što ih je sprovela kao preparandijska uči- 
teljica, imadu 492 pripravnice njezino ime na svo- 
jim svjedodžbama, 

Puna požrtvovnog duha preuzela je s. Valerija 
od pokojne s, Ignacije uz administraciju još preda- 
vanje specijalne metodike i didaktike, a otprije je 
zadržala svoje predmete: risanje u nekim teča- 
jima, njemački jezik i teoriju zabavišta. Kao učite- 
ljici specijalne metodike i didaktike ležao joj na 
srcu praktični rad pripravnica u školi, Za ovo su 


joj samostanske vježbaone bile preuska područja. 


Ona je htjela, da joj učenice hospitiraju i na dru- 
gim školama u Zagrebu i izvan njega. Zato se obra- 
tila na ravnateljstvo kr, preparandije zagrebačke, 
na školu u Lašćini, Draškovićevoj ulici, kod sv. 
Duha, u Stenjevcu, na Josipovcu, Brckovljanima, 
Bistrici i drugdje, gdje su joj najvećom susretlji- 
vošću primali njezine hospitantice kao goste, 
istom smislu vodila bi ih svake godine u 
zavode za slijepu i gluhonijemu djecu, da vide, 
kako se i ondje sistematskim radom postizavaju že- 
ljeni uspjesi. I nijesu joj ovakova nastojanja bila 
uzalud. Priznavali su to njojzi i županijski i ze- 
maljski nadzornici više puta, da su samostanske 
učenice dobre učiteljice. S, Valerija radila je 40 
godina kao učiteljica na zavodu i 22 godine kao 
zamjenica vrhovne nadstojnice u administraciji, 
Uspomena na nju ostala je u srcima njenih učenica 
vazda jednako simpatična, mila i draga, Posljednjih 
pet godina vršila je službu predstojnice na Rijeci, 
Ondje je i kao brižna majka svojih sestara umrla 
16. siječnja 1919. U duhu s. Valerije rade njezine 
nasljednice još i danas. I kako je s. Valerija običa- 
vala sa s. Vincencijom Rehberger povesti priprav- 
nice četvrtoga tečaja u Božjakovinu, da ondje na 
veliko motre gospodarstveno zanimanje, pa u Du- 
garesu u tvornicu pamučnina i u razne zagrebačke 

tvornice, tako su ih i druge učiteljice povele u mu- 
zeje zagrebačke, u galeriju slika, u tiskare, u zvje- 
zdarnu, meteorološki zavod, u kr. sveučilišnu biblio- 
teku pa u arkiv, gdje bi im onda gg. profesori za- 
nosnim riječima tumačili naše isprave i starine, te 
ih svakiputa zagrijali za dičnu i slavnu prošlost mile 
nam Hrvatske, 

I dok su omanje ekskurzije po našoj domovini 
popunjavale učenicama nižih tečajeva povjesna i 
zemljopisna predavanja, povela bi s, Valerija sa 
s. Vincencijom i dotičnim razrednicama četvrti 
tečaj pred maturalnim ispitama na odulja školska 
putovanja, Najobičnije su takovi izleti vodili u Po- 
stojnu, Veneciju, Padovu, Innsbruck i Beč, Za 
euharistijskog kongresa u Beču 1912. pošlo je 
onamo do 40 naših pripravnica, jer im je preuzvi- 
šeni g. nadbiskup dr, Ante Bauer olakšao u finan- 
cijskom pogledu putovanje, Briga pak za tolike 
putnice koncentrirala se uvijek u glavi s, Valerije, 
Osim ovih izleta posjetile su naše maturantice u 
nekoliko navrata kršnu našu Dalmaciju uzduž tamo 
do Boke Kotorske, a vratile se preko Hercegovine 
i Bosne kući, U posljednjih par godina iza svjet- 
skoga rata išle su na Plitvička jezera, 

G. 1908. povukla se s, Hildegarda kao tiha i 
skromna jubilarka nakon 50-godišnjeg rada na ovoj 
školi u dublje još zatišje samostanskih zidina, da u 
miru i pokoju dočeka posljednji čas. Umrla je u 
prosincu 1910. u 76, godini svoga vijeka. Kao 
mlada učiteljica bila je poletna duha i vedre djeti- 
nje ćudi, a takova je ostala do smrti. Obično je 
predavala hrvatski jezik, njemački i pjevanje. Uče- 
nice su je voljele, jer su im njezina tumačenja bila 
vrlo shvatljiva, a voljele su je i zbog njezine lju- 
bezne susretljivosti i prijaznosti. Mnogo je s. Hilde- 
Sarda štovala Majku Božju. Zato je rado svoje uče- 
nice sjećala, da često u životu mole sv. krunicu. 

U školskoj godini 1908,/9, osnovalo se na ovoj 
učiteljskoj školi literarno društvo »Danica« pod 
vodstvom pedagoga v. 6. Bogoljuba Strižića, Čla- 
nica Danice ujedno je i kongreganistica, Kao revan 

pedagog, uzoran svećenik i rodoljub zagrijavao je 
&. Strižić Daničarke za poletni rad na literarnom 
polju kao buduće učiteljice i vrle Hrvatice. Glasilo 
»Danice« je almanak »Ljubice«. Tu su Daničarke 
pohranjivale nježne pupoljke mladih duša — pjes- 
mice i članke. Daničarke priredile su redovito kon- 
cem I. poljeća uspjelu akademiiu, kojoj su se tako 
rado odazvali njeni prijatelji. Među ovima je sva- 
kako na prvom mjestu vidjevala »Danica« metro- 
politu svoga, nadbiskupa dra, Antu Bauera, pa su- 
periora samostana gosp. Matiju Seigerschmieda, 
— Dvanaest proljeća cvale su »Ljubice« njegovane 
brigom i nadzorom g. Strižića, a kad je on ostavio 
ovaj zavod, njegovale su ih i dalje Daničarke pod 
vodstvom svojih učiteljica. »Danica« se g. 1920. 
raščlanila u literarnu, diletantsku i sekciju narod- 
nog veziva, Danas se dijeli na: organizatornu, lite- 
rarnu, gimnastičku i apstinentnu sekciju. Sekcija 
narodnog veziva nije međutim zadrijemala, jer se 
narodno vezivo uvelike njeguje i cijeni u školi pod 
satovima ručnoga rada. Osim pedagoga g. Stri- 
žića držali su našim Daničarkama znanstvena re- 
dovita predavanja v. g. Milan Pavelić i profesor 
dr. Stj. Maraković, 

Atmosferna omara ratnih godina slegla se 
svom težinom i nad ovom učiteljskom školom. Zbog 
vojničke bolnice, što je u praznicima zapremila 
školske prostorije, obuka je školska obično kasnije 
počimala, a ranije svršavala. Neke su se učiteljice 
izvan školskog vremena posvetile službi ranjenika. 
Pa gle! — bilo pa prošlo. Ostala je odonda tek 
neka promjena u nastavnome školskom redu. Kako 
su se u ratnim godinama po dva razreda otimala 
za jednu školsku sobu, to se uvela u preparandiji 


. poludnevna obuka, Ovaj se dnevni red u glavnom 


održao do danas — s tom samo preinakom, što 
prvi, drugi i treći tečaj imade zbog proširene na- 
stavne osnove dvaputa u tjednu, a četvrti tečaj pet 
dana i poslije podne obuku od 3—5 sati. Otpisom 
naime povjereništva za prosvjetu i vjere od 22. VIII 
1920. br, 33,351 povećalo se gradivo hrvatskoga je- 

zika sa svjetskom literaturom, — zemljopis i mate- 
matika predaje se u širem opsegu, — gimnastika se 
više naglasuje, — higijena se uvodi u sve tečajeve 
kao novi predmet, — kod povijesti se valja obazi- 
rati najviše na domaću povijest, — a pedagogija 
se prenosi iz drugoga tečaja u treći, 

Ovo bi bila posljednja znatnija činjenica, što 
zasijeca u bit i život ove učiteljske škole i s njom 


bismo završili samu historiju preparandije, a. 


Zavirimo još u statistički pregled osoblja, koje 
je ili nadzorom ili radom održalo eksistenciju nje- 
zinu do ove 75, godišnjice. 

Do 1875. 6., kako je već spomenuto, škola je 
bila pod neposrednim nadzorom crkvene uprave, 
pa su učiteljskim ispitima predsjedali diecezanski 
izaslanici, Od te godine do danas fungiralo je ispite 
za učiteljsko osposobljenje i ispite zrelosti 17 
predsjednika i to: 

Gg. Franjo Klaić u god. 1876., 1877., 1880, 

' Josip L, Pavec u god, 1778., 1879., 1880., 1882., 
1883., 1885., 1888. 

Josip Stipetić u g. 1884., 1886., 1887., 1897., 
1899,, 1900., 1904., 1905. 

Antun Cuvaj u g. 1889., 1890., 1891., 1901., 
1902., 1903. 

Mato Gršković u g. 1892., 1893., 1894., 1895., 
1896,, 1898. 

Franjo Krema g, 1903, 

Pajo Orešković g, 1906, 

Vladoje Dukat u g. 1907. i 1908, 

Dr, Otto Kučera u g. 1909, 

Josip Kirin u g. 1910, : 

Janko Leskovar u g. 1911., 1912. i 1913. 

Adolf Vuković u g. 1914. 

Dr, Albert Bazala, kr, sveučilišni profesor u 
god. 1915. 

Dr, Marije Kiseljak u god. 1916, i 1917, 

Milan Žepić u g. 1918. 

Blaž Mađer u g. 1919, i 1920. 

Dr, David Bogdanović god, 1921., 1922. i 1923. 

Od ove gg. izaslanika inspicirali su zavod kao 
zemaljski školski nadzornici: gg. Josip L. Pavec, 
Mato Gršković, Franjo Krema i Vladoje Dukat, 
Osim ovih inspicirao je u nekoliko godina dr, Stje- 
pan Bosanac i g. Stjepan Ratković. Za nauku vjere 
dolazili su g6. Fr. Budicki, dr, Feliks Suk, Ivan 
Hangi, dr. Dominik Premuš, dr, Josip Lang i Stje- 
pan Korenić, 

Osim spomenutih već kateheta i pedagoga 
predavali su na ovoj školi nauku vjere u duhu svo- 
jih predšasnika preč, gg. Stj. Korenić, Stj, Butura, 
Ignacije Debeljak, Stj. Dikanović, dr, Mirko Do- 
vranić, Milan Antolić i Pavao Matica, 

Danas tumači pripravnicima istine vjerske 
svom dušom i revnošću, jasno i jezgrovito preč. g. 
Juraj Lahner. On je već godine kao kateheta ra 
ovoj školi. Lijepa njegova svećenička duša zrcali 
se najviše u njegovim nedjeljnim eksortama, 

Pedagogija prešla je iz ruku gosp. Seiger- 
schmieda u ruke g. Ante Špoljara. Predavao ju 5 
godina, Pjesničko pero njegovo obdarilo je hrvat- 
sku omladinu lijepim nizom pjesmica i pjesničkim 
iskricama u knjigama: »Dvanaest kreposti vrsne 
učiteljice«, »Iz života za život« i u »Neven-cvijeće«, 
Iza njega došao je v. g. B, Strižić, a za njim eto 
već petu godinu predaje pedagogiju preč, g. Vilim 
Ivanek. Kao vrstan istraživač prirode i prirodnih 
znanosti pa oštrovidan pedagog htio bi dubokim 
svojim i opsežnim predavanjem da bogatu zalihu 
svoga znanja prelije i u mlade učeničke glave, 

Učenice drugih vjeroispovijesti imadu svoje 
učitelje vjere. Tako je za učenice grkokatoličke 
vjere g. dr. J. Kalaj, za istočno-pravoslavne g. 
Jovo Bunjevac, a za evangeličke g, Filip Papp. 

Na ovim zavodima predavali su još neki uči- 
telji pojedine predmete, na pr, pjevanje je učio u 
prvim godinama g. Šneidinger, a u novije doba 


= Andres. U plesu je podučavao pripravnice g, Petar 


Coronelli, u gimnastici Singer, a higijenu tumači 
danas u IIL i IV. tečaju univ. med. dr. Miroslav 
Deutsch, 

Učiteljice: U učevnim predmetima službovala 
je na ovoj učiteljskoj školi 31 učiteljica. 

Za ples i gimnastiku bile su napose 2. 

Za pjevanje i glazbu bilo ih 8, 

Za ručni rad pravih učiteljica bilo je 9, a po- 
moćnih 16. 

Za risanje 2. 

Za posebne satove u francuskom, engleskom i 
talijanskom jeziku bilo ih je 12. 

Za stenografiju 1. 

Većina je od ovih učiteljica radila tek koju 
godinu kao tiha i skromna radilica, poznata samo 
Bogu i samostanskoj okolini, pa se isto tako tiho i 
nečujno preselila u vječnost, Neke su nasuprot na- 
nizale lijepi broj godina u službi svoga učiteljskog 
zvanja, Jedna od takovih je i naša s, Lidvina Maier- 
hofer, Zagrebčanka. Ona je trideset godina preda- 
vala pripravnicama ručni rad. Mnogo je s. Lidvina 
nastojala oko toga, da joj učenice znadu hrvatske 
nazive za pojedine radnje, te ih poticala, da budu 
kod posla uredne, hitre i marljive, Nekoliko go- 
dina bila je predstojnica u Požegi. Umrla je u Ža- 
grebu 17./VII. 1920, 

Od ostalih učiteljica vrlo se rado sjećaju 
mnoge učenice ovoga zavoda imena Klare Hernla 
is. Amadeje Školneković. 

S. Klara Hernla rodila se u Badljevini u Sla- 
voniji, Deset godina tumačila je na ovoj školi ma- 
tematiku i njemački jezik, Njezina pjesnička duša 
kitila je pjesmicama pod imenom »Ivančica« Glas- 
nike Srca Isusova i Sv. Josipa, pa Cvijetnjak Mari- 
jin. Psihološko njeno oko tako je dobro pogađalo 
žicu mladih duša povjerenih joj učenica, a ove su 
joj bile od srdca odane. S. Klara imala je za svaku 
od njih uvijek dosta vremena, — za svaku dobru 
riječ, Slabu joj i nježnu tjelesnu konstrukciju shr- 
vala je teška bolest u 3 godine. Umrla je u maju 
1906, S. Amadeja Školneković predavala je uza 
svoju zemljakinju i učiteljicu s, Hildegardu na ovoj 
školi hrvatski jezik, historiju 1 geografiju. Njezina 
dobra i ozbiljna pojava mnogo je puta izmamila 

s ustiju njenih učenica opasku: »S, Amadeja je 
sveta redovnica«, Kod svakoga gotovo povijesnog 
predavanja sjetila bi učenice svoje zgodnim mo- 
mentom njihovog budućeg zvanja i savjesnoga rada 
u školi. To je ona punim pravom i mogla, jer je 
s. Amadeja bila utjelovljena savjesnost i točnost. 
Ona je bila iz Siska, U samostan je stupila iza svr- 
šene preparandije, a umrla je u 40, godini svoje 
dobi u Zagrebu 9, srpnja 1909. 

Od posljednjih dviju, što su se istrošile u svom 
učiteljskom radu bile su s. Spes Krauer i s, Aure- 
lija Švigelj, 

< S, Spes Krauer rođena je u Zemunu, Kao uče- 
nica bila je uvijek prva u razredu, Prvo svoje uči- 
teljsko djelovanje započela je na pučkoj školi gor- 
njeg gojišta i na vježbaoni, Kasnije je radila na vi- 
šoj školi, zatim je kao učiteljica vodila 7 godina 
samostanske kandidatkinje, dok je posljednjih pet 
godina predavala na učiteljskoj školi njemački je- 
zik, povijest i kućanstvo. Mnogo je s. Spes prido- 
nijela, da olakša učenicama učenje nei a je- 
zika, pa je u tom i postizavala željeni uspjeh, jer 
su se njezine učenice često hvalile, da ono što 
znadu njemački, da imadu od s, Spes. Među uče- 
nice stupala je s. Spes obična — ozbiljna, ali vedra 
i spokojna lica, One su nju dobro poznavale, Jedna 
je od njih ovako karakteriše: »S. Spes stupala je 
vazda s gotovim programom preko školskoga 
praga, a taj je željeznom rukom izvodila«, Ovime je 
htjela očeličiti mlađe njihove duše, da kao buduće 
učiteljice znadu biti u svome radu dosljedne i 
ustrajne. Učenice i škola njezina bilo je blago, što 
ga kao svetinju pohranjivala u dnu srca, Za ovo je 
dvoje kao uzorna učiteljica živjela, za ovo se dvoje 
svom energijom trošila. Ta jedva što je odložila 
pero, kojim je potpisivala semestralne svjedodžbe, 
kad li joj smrt skrsti ledene ruke na 20, veljače 
1921. zauvijek, 

Na grobnome humku naše pok. s. Aurelije 
procvalo je tek prvo proljetno cvijeće. Umrla je 
13. lipnja 1923. Njezini su dani bili ispunjeni radom 

sestre milosrdnice i učiteljice. Veoma se rado u 
posljednjim godinama sjećala onih nekoliko mje- 
seci, što ih je prve ratne godine sprovela u službi 
ranjenika u Osijeku, »To su bili dani« — znala bi 
reći — »kad sam doista bila prava milorsdnica«. A 
i kao učiteljica bila je s. Aurelija uzorom svojih 
kolegica, Predavala je na ovoj školi matematiku i 
prirodne nauke, Ona se za svaki školski sat teme- 
ljito pripravljala, Temeljnu naobrazbu bogatila je 
proučavajući novije tekovine svoje struke. Njoj je 
posljednjih par godina bio povjeren i internat uči- 
teljskih pripravnica. Na ovome je području nasto- 
jala s. Aurelija, da u gojenicama svojim ojača ka- 
toličku svijest, U tu svrhu držali su se u internatu 
sastanci, na kojima su se iznosili lijepi primjeri ve- 
likana na svakom polju. Na njezinom stolu vidje- 
vala se uza školske knjige vazda po koja duhovnog 
sadržaja, iz koje je crpla hranu za svoju dušu. Ra- 
dila je skoro do pred smrt, Odležala je tek mjesec 
dana na patničkom ležaju, a posljednje su joj riječi 
bile: »Dođi, Isuse, — dođil« 

Ove drage pokojnice, kojima smo ovdje po- 
svetili kratki spomen, nijesu doduše postavljale te- 
meljno kamenje ovoj učiteljskoj školi, ali su je zato 
zamjernim radom duha dograđivale za mlade na- 
raštaje. 

Od živih članova učiteljskog zbora ove pre- 
parandije osobito se odlikuje lijepim brojem za- 
služnih godina u učiteljskom radu časna sestra 
Vincencija Rehbetger — mila Slovenka. 
Rodila se 15. lipnja 1853. u Poljani kod Ljubljane, 
a na krštenju dobi ime Alojzija. U samostan je stu- 
pila 2, listopada; 1869, navršiv 16 godina. Na istoj 
ovoj učiteljskoj školi položila je ona ispit za uči- 
teljsko osposobljenje sjajnim uspjehom god. 1872. 
na dan 31. srpnja. U njezinoj svjedodžbi osposobnici 
blista: 11! »izvrstan« i 16 »veoma dobar«, 

Dne 22. rujna 1872. bila je obučena u redov- 
ničko odijelo, a 30. kolovoza 1874, položila je re- 
dovničke zavjete.U listopadu iste godine nastupila 
je kao učiteljica na višoj. djevojačkoj školi, gdje je 


on 

djelovala 6 godina, Iza toga je preuzela na prepa- 
randiji predavanja matematike, prirodopisa i ku- 
ćanstva, Za 36 godina, što ih je sprovela na ovoj 
učiteljskoj školi, stotinama je naših hrvatskih uči- 
teljica bila razrednica i poput majke dobra savjet- 
nica, a tisuće — širom domovine govore samo naj- 
dubljim poštovanjem o njoj. I danas joj zahvaljuju 
mlađi naraštaji za ovo, što znadu o životu ove uči- 
teljske škole, jer je č, sestra Vincencija uza sav 
svoj školski rad marljivo bilježila memoire u škol- 
sku spomenicu, Otkako je g. 1914, ostavila ovu 
školu, bila je sve do g. 1921. predstojnicom mnogih 
sestara u Šibeniku, a odonda je cpet u Zagrebu 
kao član vrhovnoga vijeća naše Družbe. 

Uz nju ponosi se ova učiteljska škola i ime- 
nima isto tako dičnih svojih bivših nastavnica: čč, 
ss. Adriane Hahr, Pauline Majaron, predstojnice u 
Brčkom, s. Andreje Valjavec i s. Ignacije Pavičić, 
predstojnice u Sarajevu. Sve su ove do dvadeset i 
više godina kao učiteljice i kao razrednice spre- 
male učenice svoje za uzvišeno i odgovorno zvanje, 
koje ih čeka kao buduće radilice na prosvjetnom 
polju svoga hrvatskoga naroda. ' 

Danas eto, kad zavod ss. milosrdnica slavi 
75-godišnjicu opstanka svoje učiteljske škole, — 
njezinom je ravnateljicom časna sestra Angela Ja- 
kovljević. I ona djeluje tu već 29 godina. A bila 
je i učiteljicom svima nastavnicama, što su sada 
s njom na učiteljskoj školi, Službu ravnateljice pre- 
uzela je od vrhovne nadstojnice časne majke Magne 
Saurer odredbom preuzv. gosp, nadbiskupa dra, 
Antuna Bauera od 25,/X, 1916. br. 6.656., a kr, zem. 
vlada potvrdila je ovu odredbu otpisom od 8./XL 
1916. br. 29.660. 

Pod upravom č. s. Angele djeluju danas kao 
nastavnice ove učiteljice: 

1. S. Julija Osusky za njemački jezik u 1. te- 
čaju; za kućanstvo u IIL i IV, tečaju; za jeziko- 
slovnu i stvarnu obuku u zabavištu. 

“2, S. Apija Stoos za ručni rad u L—IV, tečaja. 

3. S. Gracija Gostinčar za hrvatski ili srpski 

jezik u IL, TIL i IV. tečaju i krasnopis u II, kid 
4, S. M. Serafina Bezjak za zemljopis u I, 1, 
i III tečaju; za povijest u III, i IV. tečaju. 

5, S. M. Ignacija Pukler za matematiku u TIL, 

tečaju; za risanje u 1,—IV, tečaja, > <, — : 

6. S. Krizina Vragović za hrvatski ili srpski 
jezik i povijest u 1, tečaju, m 

7. S. Rafaela Grašovec za posebnu metodiku 
i praktične vježbe u IV. tečaju; za didaktiku u III 
tečaju; za teoriju i mehaničke radnje u zabavištu. 
8, S. M. Margareta Tomek za njemački jezik 
u IL, IIL i IV; tečaju, g : 

9, S. Antonija Belačić za prirodopis u I—IV. 
tečaja; za kemiju u II, tečaju; za krasnopis u 1. 
tečaju. : , 

10. S. M. Salezija Mavrak za matematiku u 
IV. tečaju; za fiziku u 1, IL i III, tečaju. 

11. S. Getulija Vujičić, pomoćna učiteljica za 
ručni rad, u 1.—IV. tečaja. : ' 

12, S. Tarzicija Fosić za pjevanje u 1—IV, 
tečaja, k 
12. S. Inviolata Kozinović za povijest u IV, 
tečaju. I ' 
14, S. Angelina Široky za matematiku u Li 
II. tečaju. ' 

15, S. M. Pija Čanjevac za gimnastiku u I.—IV. 
tečaja, dk x 
16. S. Blanda Stipetić za. higijenu u 1. i II, 
tečaju. x , 
17. S. Agneza Krvar učiteljica u zabavištu, 

Internatom upravlja č. s. Veronika Švigelj, = 
sve do prošle godine učiteljica matematike, nje- 
mačkog jezika i fizike na ovoj učiteljskoj školi, : 

I ove mlađe kao i one starije generacije vodi 
u radu za mladež isti duh Kristov. Taj duh, — duh 
je pregaranja i žrtve. Duh je to onaj, što su nam ga 
namrli vođe naši — poglavari ovoga zavoda. Dvo- 
jica od njih — Hoepperger i Traut nijesu bili do- 
maći sinovi, ali su i jedan i drugi u apostolskom 
radu ža naš hrvatski narod znali zaboraviti sami 

sebe; razumjeli su zatomiti u srcu svome ono, što 


“je svakome od nas milo i sveto — narodni osjećaj, 


— te herojskom gestom prijeći preko domovinskog 
praga, a prijeći ga zato, da nesebično kao evan- 
đeoski radnici — obrađuju naše domaće tlo, Duh 
nas ovaj tim uspješnije prožimao, što smo djeca 
drage domovine, Bog i narod povjerili nam tisuće 
dječjih srdaca, da ih učimo i da ih odgojimo. Iz lju- 
bavi Bogu i domu mi smo prigrlile ova mlada srca; 
mi smo im dale same sebe, — živjele smo za njih. 
I danas smo evo sretne, što nam učiteljska škola 
kao 75-godišnja jubilarka smije narodu svome otvo- 
reno pogledati u oči i podastrijeti mu statistički 
pregled djece, koju je Božjim blagoslovom uz vla- 
stite žrtve i neznatnu u posljednjim godinama ško- 
larinu — opremala, da budu ono, — što Bog i do- 
movina od njih očekuje, 

U 75 godina primila je ova učiteljska škola 
4,242 učiteljske pripravnice. Od tih položilo je 
ispit za učiteljsko osposobljenje 809 kandidatkinja, 
a ispit zrelosti 2.240. Prema tome dala je ona do- 
movini 3.049 svršenih učiteljica za narodne osnovne 
škole — i 401 učiteljicu za zabavište. Apsolutni 
pak broj godišnjih izvješća pokazuje, da je u ovih 
75 godina bilo 12,274 učit. pripravnica, prema čemu 
je relativni broj oko 163. Minimum relativnog broja 
pokazivalo je prvih dvadeset godina, dok se maksi- 
mum za uprave Jagatićeve digao do preko 400 u 
godini. Spomenemo li još apsolutni broj sve omla- 
dine, što su ih uopće za ovih godina zidovi samo- 
stanski obuhvatili, to onda taj broj. iznosi 75.295. 
To je broj djece, koja su bila. predmet ljubavi i 
pažnje sestara milosrdnica u Zagrebu, 


No drvo, što ga na ovome mjestu zasadila 
ruka Haulikova, razgranilo se i pružilo širom Bal- 
kana 94 ogranka — filijale, — da se u svježini i 
hladu njegovu razvijaju djeca, krijepe bolesnici, 
starci i nemoćnici, Od tih 94 filijala — 86 je na po- 
dručju Jugoslavije i to tako, da se na 38 mjesta 
sestre posvećuju radu prosvjetnome, a na 48 pak 

humanitarnom radu, Od 8 filijala izvan Jugoslavije 
— četiri su prosvjetne, — a 4 humanitarne stanice, 

Da djelovanje na ovoj školi bude što uspješ- 
nije, pobrinulo se poglavarstvo zavoda i za potrebna 
učila i zorna pomagala. U tu svrhu osnovala se 
knjižnica i pojedine zbirke učila. 

Statistički pregled knjižnice i drugih učila po- 
kazuje, kojim učevnim materijalom raspolaže ova 
škola u obuci: 

Knjižnica učiteljske škole osnovana je 1876./7. 
Prve godine svoga postanka brojila je 517 djela u 
690 svezaka, Danas imade u njoj 6,665 djela u 8,652 
sveska, 

Prvi dani geografsko-historijske kao i zbirke 
prirodnih nauka padaju u doba, kad se osnovala 
knjižnica. I ovi su počeci bili isprva skromni, Ko- 
jih učevnih pomagala nije bilo na ovoj školi, posu- 
đivala su se dopuštenjem preč. kaptola iz nadb. 
sjemeništa, 

a) Danas broji geografsko-historijska zbirka: 
zidnih zemljovida 50 kom., globa 6 kom., telurija 
2 kom, slika za zornu obuku 125 kom, 

b) Fizikalna zbirka: aparata 34 kom., sprava 
40 kom., slika 31 kom. 

c) Kemijska zbirka: sprava 29 kom., — ostale 
potrebne kemikalije. 

d) Zoologijska zbirka: kralježnjaka 80 kom. 
— drugih životinja 480 kom., — slika 157 kom., — 
drugih predmeta 7 kom. 

e) Botanička zbirka: slika 170 kom., listova 
herbara 492 kom., — drugih predmeta 70 kom, 

f) Mineralno-geologijska zbirka: = prirodnih 
komada 412, ledčanih modela 238 kom., drugih 
predmeta 70 kom. 

g) Matematičko-geometrijska zbirka: modela 
70 kom., sprava 18 kom., slika 4, 


h) Zbirka za risanje broji: predložaka 6,080. 


kom., a modela 70, 

.Osim toga opskrbljena je ova učiteljska škola 
svim potrebnim uzorcima za ženski ručni rad, od 
kojih se najviše sabiru uzorci s narodnim motivima 

iz svih krajeva naše domovine. — U radionici za 
ženski ručni rad imade 7 strojeva za šivanje i dru- 
gih spravica za prerisavanje uzoraka. 

I gimnastička dvorana imade sva potrebna 
pomagala kod gimnastičkih vježbi. 

' Bilo sve ovo na vječnu spomen velikome nad- 
biskupu-kardinalu dru, Hauliku, utemeljitelju ove 
naše družbe, 

A Tebi, — Kriste, — prijatelju djece, — do 
neba gromki »hvalal« i smjerna molba, da nas oko 
i i Tvoja i dalje — blagoslovom svojim ravna 
i vodi! 


U Zagrebu, mjeseca travnja 1924, 


Sestra Laura Balija. 


Čisti prihod ovoga izdanja namijenjen je za obnovu samo- 


stanske crkve sv. Vinka. 

